b'\n_START_ARTICLE_\nSant Ermengol de Madrona\n_START_SECTION_\nSituaci\xc3\xb3\n_START_PARAGRAPH_\nEs troba a la part central del municipi, entre nucli de Sant Climen\xc3\xa7 i la masia de les Cots, dins un bosquet anomenat de l\'Ascensi\xc3\xb3._NEWLINE_S\'hi va des de Sant Climen\xc3\xa7 seguint la carretera asfaltada provinent de Solsona en direcci\xc3\xb3 a ponent. A la sortida del poble hi ha bons indicadors. Al cap d\'1,3 km. (41\xc2\xb0\xc2\xa056\xe2\x80\xb2\xc2\xa045\xe2\x80\xb3\xc2\xa0N, 1\xc2\xb0\xc2\xa024\xe2\x80\xb2\xc2\xa016\xe2\x80\xb3\xc2\xa0E) es pren la desviaci\xc3\xb3 a la dreta direcci\xc3\xb3 "Cots". Immediatament de passada la masia cal agafar la pista de la dreta que puja entre camps de conreu cap al bosc que es veu enfront. Despr\xc3\xa9s d\'un parell de corbes s\'arriba a la capella nova. La vella \xc3\xa9s dalt del tur\xc3\xb3 al sud.\n_START_SECTION_\nDescripci\xc3\xb3\n_START_PARAGRAPH_\nEsgl\xc3\xa9sia de planta rectangular amb teulada a doble vessant i petit campanar d\'espadanya. L\'absis \xc3\xa9s pla. La fa\xc3\xa7ana principal t\xc3\xa9 una porta d\'arc de mig punt adovellada i una petita finestra circular.'